  Майя Бывальцева Удмуртиысь гурт возёсъя но сиён-юонъя министр Ольга Абрамова улосвыл кивалтэтлэн тӧроезлэн воштӥсез луоз. Со сярысь элькунлэн тӧроез Александр Бречалов 20-тӥ толшоре аппарат кенешонын ивортӥз. Асьмелэн аграрной элькунмы. 19-тӥ ар возьматӥз, ми шонер сюрестӥ мынӥськом шуыса. Министерстволэсь ужамзэ федерал ёзын вылӥ дунъязы. Со ужез кужмоятон вылысь ми гурт возёсэз нимаз ӧре висъяны кулэ шуыса малпаськом Александр Бречалов, Удмуртилэн тӧроезАли кулэ ужкагазъёсты дасяло, собере Ольга Абрамова выль ужоскетаз пыроз. Кин министерствоен кивалтоз, али тодмо ӧвӧл. Тодэ вайытом, 2018-тӥ арын 1-тӥ тулыспалэ Абрамоваез Удмуртиысь гурт возёсъя но сиён-юонъя министрлэсь ужзэ быдэсъясе юнматӥзы, нош оштолэзь пумын министр луиз.  Тегъёс: Политика Ижкар Удмуртия гуртвозёс АлександрБречалов ОльгаАбрамова кивалтӥсьёс  